Buchi Boek- 
houdt i Elias 
Halabi to- 
kante kaha 
di òrgel 
PAG:2 


EDITOR: 
Bonaire Communication Services N.V. Djasabra 25 mart 2023 Preis:$1.00 


/dabboussimotors 


Si bo konta riba loke 
bo no tin, nunka lo 
bo haña sufisiente. 


Rinus Bekkers, un siudadano ya hopi aña na Boneiru, tin hopi amor pa e isla kaminda e ta biba. E ta konta ku hopi 
pashon di e isla aki durante paisahe riba Harley Davidson ku turista. E foto ta mustra Rinus dunando splikashon 
na algun turista. 


Rinus Bekkers ku pashon pa su trabou 


APELASHON 
TIROTEO 

KRALENDIJK – En- 
trante awe djasabra por mira 
un 
Herensia 
interesante 
grabá na luna di novèmber 
aña pasá na Aruba. Bòi An- 
toin i kamarógrafo Marie 
St. Jago a bishitá Aruba pa 
papia ku Alphonso (Buchi) 
Boekhoudt i Elias Halabí. 
Alphonso (Buchi) Boek- 
houdt a nase dia 20-04- 
1943 i Elïas Halabi 26-03- 
1972. E tópiko prinsipal ta 
kaha di òrgel. 


Entrante awe djasabra pa 12'or 
Buchi Boekhoudt i Elias Halabi tokante kaha di òrgel 


Buchi Boekhoudt tin un 
konekshon hopi spesial ku 
Boneiru. Añanan pasá el a 
traha un kaha di òrgel ku el 
a regalá Boneiru. Ta trata di 
e kaha di òrgel ‘Amistad’, 
ku ta bou di maneho di 
FuHiKuBo, pero ku tempo- 
ralmente ta for di servisio. 
Den e programa Heren- 
sia aki, tené na kas di Elïas 
Halabí, Bòi Antoin a papia 
ku Buchi Boekhoudt to- 
kante su bida, ku atenshon 


spesial pa trahamentu di 
kaha di òrgel. Buchi ta un 
di e último trahadónan di 
kaha di òrgel ku a keda na 
Aruba. El a realisá e im- 
portansia pa traspasá e sa- 
ber aki pa Elïas Halabí di e 


generashon mas hóben. 
Elias tambe ta papia den 
e entrevista. E ta konta di su 
amor i pashon pa traha kaha 
di òrgel. Ta hopi importante 
pa e tradishon aki por kon- 
tinuá. 


E programa Herensia aki 
ta kuminsá pasa awe djasa- 
bra na Bonaire.tv i ta ripití 
durante tres dia na diferente 
orario. Bonaire.tv ta riba 
Telbo kanal 70 i Flamingo 
TV na kanal 23. 


KRALENDIJK— Enkonekshon ku nan 40 aniversa- 
rio trahadónan di TELBO a bishita Kas di Kuido Boneiru. 
TELBO tin su propio banda chikí di trahadónan. 
E banda a toka algun kansion i deleitá e grandinan. 
Grandinan a gosa i esnan ku tabata por a lanta lòs e pianan. 


Den kuadro di nan 40 aniversario 
TELBO di bishitá na Kas di kuido 

Mi a bira mi mama. Mi sa 
ku ta un manera straño 
pa kuminsá e kolumna aki 
pero kere mi, mi a bira mi 
mama. Mihó mi splika es- 
aki. Mi mama tabata e tipo 
di hende muhé ku semper 
ta papia ku bos suave, laga 
tur hende sinti nan bon bini. 
Un personalidat agradabel. 
Wèl, no ta pa ku esei mi a 
bira mi mama. 
*** 
Mi mama tabata ‘old school’ 
den eduká yu. Pues ora tin 
bishita, niun mucha no por 
ta den sala. Ora mama ta 
papia bo no por interumpí, 
diskutí òf nenga. Djis bo sa 
ku mama semper tin rason 
i ta su palabra ta konta. No 
ku mama ta duna masha 
splikashon. E úniko sp- 
likashon bálido pa mi mama 
semper tabata: “paso ami a 
bisa, paso ta mi kas, paso 
abo ta mucha etc’. Kresien- 
do, semper mi tabata bai 
kontra di esaki, sigur di mi 
mes ku nunka lo mi eduká 
mi yunan asina. 
*** 
Wèl lesadó, mi a bira mi 
mama. Riba un djasabra 
kasi 3'or di mèrdia, sintá 
den mi balkon mi a nota ku 
mi matanan ta seku. Meso- 
ra m’a yama mi yu hòmber 
pa e muha e matanan den 
kurá. E yu hòmber aki nun- 
ka gusta hasi trabou pues 
ku un kara hopi disgustá e 
tabata muha mata ora mi yu 
muhé a yega. “Dikon mama 
ta lag’e muha mata den 
e kalor aki?”, mesora el a 
reklamá mi. Sintá ku mi kòpi 
kòfi mi a skucha mi mes 
kontestá: “Paso ta mi kas, 
ta ami ta mama i boso ta yu 
pues no bisa nada.” Awèl, e 
kontesta aki a habri e porta 
pa mi yu muhé kana drenta 
ku su konosementu di buki. 
“Esta antaño, aunke e yu tin 
8 aña mama mester splika. 
Esei ta e responsabilidat 
pedagógiko”, mi yu a ripití 
ku su bos di yùfrou di skol. 
Mi a dun’e rason, yama mi 
yu hòmber serka i dun’e un 
splikashon. “Mama i tata ta 
paga tur kos den e kas aki, 
p’esei abo djis tin ku obede- 
sé.” Mi no tin nodi na splika 
e kara di mi yu muhé, pero 
al final el a yuda su ruman 
muha tur mi matanan. Kisas 
dia ami no tei mas e lo usa 
mesun frase ku su yunan? 
*** 


APELASHON 
TIROTEO 


KRALENDIJK – Ayera, 
24 di mart 2023 Korte Ko- 
mun di Hustisia a atendé 
e apelashon den e kaso di 
tiroteo den e bario Tera 
Kòrá. Ta trata aki di e 3 
tiroteo ku a tuma lugá den 
e bario aki na aña 2020. 
Korte den Promé Instansia 
a kondená e hòmber Bryan 
P. (27) den e kaso aki. Awor 
tres miembro di Korte di 
apelashon a trata e kaso. 
Mester menshoná ku e 
kaso ya a bin ampliamente 
den publisidat. Ministerio 
Públiko (OM) a demandá 
un kastigu di prizòn basta 
pisá di 16 aña, mirando ku 
nan a akusá P. di 7 echo kas- 
tigabel. Intento di asesina- 
to, intento maltrato severo, 
maltrato severo, maltrato, 


poseshon di arma di kande- 
la i munishon, destrukshon 
di un outo i menasa. 
Korte den Promé Instan- 
sia a haña ku por a proba 
solamente 2 echo i a sen- 
tensiá P. na un kastigu di 
prizòn di 30 luna. Pues pa 
e otro echonan Korte a ap- 
solvé P. 
Den e kaso, 2 víktima a 
hasi petishon pa daño i per- 
huisio. Un víktima a pidi 
10 mil dòler i e otro a pidi 
6014 dòler. Korte a kon- 
dená P. na paga 1500 dòler, 
mirando ku a apsolvé den 
mayoria di e akusashonnan. 
Ámbos 
partido 
pues 
Ministerio Públiko (OM) 
komo Bryan P. a apelá e 
sentensia. Miéntras tantu 
ya P. a sinta kasi henter e 


kastigu. Na mei 2023 e ta 
kumpli ku henter e kon- 
dena pero e lo no rekobrá 
libertat, mirando ku OM a 
pidi pa ehekutá un kastigu 
kondishonal di 1 aña. 
Durante tratamentu di e 
apelashon P. a keda insistí 
di ta inosente. Abogado 
mr. Winkel a defendé P. i 
Prokuradó General mr. An- 
gela a representá OM. 
Por a mira mama, ru- 
mannan i amigunan di 
P. presente na korte. P. a 
demonstrá un aktitut no 
masha positivo, dado mo- 
mentu 2 hues a hasi re- 
marke tokante su aktitut. 
E abogado a splika ku e 
aktitut tin di aber entre otro 
ku su kliente ta kansá di 
henter e kaso aki. 


E krímen 
Segun e dosié penal 
na 3 okashon e akusado a 
trata di mata hende. Promé 
okashon ta na momentu ku 
el a drenta den un kas na 
Tera Kòrá i a basha bala 
riba 3 hende presente. 4 
bala a alkansá e víktima i 
1 bala a alkansá e hòmber 
alias ‘black’. Na e segundo 
okashon e akusado lo a lòs 
tiru den kura di un persona 
ku e meta pa mata un hòm- 
ber. Despues e akusado 
aparentemente a tira riba e 
víktima ku tabata kana di- 
lanti su kas. 
Si kompará e apelashon 
ku e tratamentu di e kaso 
den Promé Instansia, no 
por dedusí pruebanan nobo 
den e dosié. Un bia mas mr. 
Winkel a splika ku prakti- 
kamente no tin masha prue- 
ba físiko por ehèmpel DNA 
òf ‘fingerprint’. Gran parti 
di e pruebanan ta konsistí 


di deklarashonnan hasí. 
Tambe e echo ku testigunan 
a rekonosé P. komo e tiradó 
basá riba su bos, su postura 
i forma di kana. Defensa a 
duda den kredibilidat di e 
testimonionan. 
Pa OM tur e deklarashon- 
nan tin un liña kòrá ku ta 
hasi nan bálido apesar di 
sierto diskrepansia. Tambe 
OM a trese dilanti diferente 
kombersashon di tap komo 
prueba. 


Vishon di tùnel 
Pa defensa, e kaso kon- 
tra Bryan P. ta masha sim- 
pel. Polis i reshèrshi a sigui 
redu i rumor p’esei a per- 
siguí su kliente. Esaki a 
pone ku tabatin un vishon 
di tùnel i no a konsiderá 
otro sospechoso òf senario. 
Meskos ku den Korte den 
Promé Instansia e abogado 
a bisa ku OM mester tene 
kuenta ku e senario ku un 
tal Osnaldo a traha kòmplòt 
kontra Bryan P. 


In dubio pro reo 
E abogado ta enfatisá 
ku OM su kaso ta basá riba 
hipótesis. “In dubio pro 
reo”, mr. Winkel ta bisa 
ferviente. 
Praktikamente 
esaki ta enserá ku den kaso 
di duda mester apsolvé e 
akusado. 
Si Korte Komun disidí 
na fabor di Bryan esaki ta 
enserá ku e mester risibí 
rekompensa pa e echo ku e 
tabata enkarselá. 
Korte Komun (Hof) lo 
tuma un desishon riba 13 di 
aprel próksimo. 


Potrèt di archivo Bryan 
P. 

KRALENDIJK 
-- 
Durante oranan di anochi 
djaweps 23 di mart, polis 
a tene un kontròl di trá- 
fiko planiá riba Kaya In- 
ternashonal. 
Durante e kòntròl a 
para i kontrolá un total di 


KRALENDIJK -- Bo- 
neiru tin diessinku fun- 
shonario di atenshon pa 
violensia doméstiko i mal- 
trato di mucha, VDMM, 
aserka. Un funshonario di 
atenshon ta pèrkurá ku un 
prosedura ta kana bon ora 
tin sospecho di violensia 
doméstiko i maltrato di 
mucha. 
Dos entrenadó di e 
kadena di dunamentu di 
ayudo, a entrená diessinku 
empleado di diferente or- 
ganisashon, manera Sentro 
Akseso Boneiru, Sentro di 
Asesoramentu i Denunsia 
Violensia Doméstiko i Mal- 
trato di Mucha, Guiami, 
Fundashon Mariadal, Re- 
classering, Refugio Tabitha 
i Voogdijraad. 
Na desèmber i mart, 
nan a haña nan sertifikado 
komo funshonario di aten- 
shon VDMM. 


Funshonario atenshon violensia doméstiko i maltrato 
di mucha a haña treinen 


Promé den un entre- 
namentu di tres dia, e fun- 
shonarionan di atenshon 
a siña kon pa detektá mal- 
trato di mucha i sigui e plan 
den fase di VDMM pa hasi 
posibel ku por papia tokan- 
te esaki. 
Ademas den un kontinu- 
ashon di tres dia, nan a siña 
tambe kon pa mustra hende 
e kaminda korekto pa kana 
den dunamentu di ayudo i 
kon pa sostené mayor i mu- 
cha. 
A trata tambe durante e 
treinen kontenido di nan ròl 
komo funshonario di aten- 
shon i kon nan for di e ròl 
akí por konsehá, sostené i 
traha huntu ora tin señal di 
VDMM. 
Durante e treinen a dis- 
kutí tambe loke ta nesesario 
pa introdusí trahamentu ku 
e plan den fase den orga- 
nisashon. 


Riba enkargo di Entidat 
Públiko Boneiru, henter e 
kadena di dunadó di ayudo a 
traha e maneho di VDMM. 
Na 2022 a traha duru pa 


entrená trahadónan di skol, 
akohida pa mucha, dunadó 
di ayudo i kuido di salú, pa 
oumentá konosementu to- 
kante VDMM, siña detektá 


i e kuadro hurídiko ku ta 
bai huntu ku esaki. 
Ta kontinuá ku e kom- 
partimentu di konosementu 
akí den 2023. 


Kontròl di tráfiko 


13 vehíkulo. 
A duna un total di 11 
prosèsferbal 
pa 
entre 
otro manehá sin faha di 
seguridat bistí, manehá 
sin seguro bálido i mane- 
há sin hèlm bistí. 


KRALENDIJK – E 
organisashon di medio- 
ambiente, Greenpeace, a 
reakshoná riba e mensahe 
di video di Rei Willem-Al- 
exander i diskurso di Geza- 
ghebber Edison Rijna, du- 
rante e konferensia di awa 
di Nashonnan Uní na New 
York. E organisashon ke pa 
gobièrnu hulandes bini ku 
akshon pa baha e emishon 
mas lihé. Pa esaki Green- 
peace ta preparando un 


Greenpeace te reakshoná 
Akshon di parti Hulanda 


kaso hudisial kontra Estado 
Hulandes. 
Ta bon ku Rei ta pidi 
atenshon pa e konsekuen- 
sianan di kambio di klima 
pa Karibe Hulandes i ta 
rekonosé ku tin e posibili- 
dat i medio pa hasi algu i ku 
Gezaghebber Rijna a papia 
tokante kambio di kima na 
Boneiru. Pa esaki nos ta 
hopi kontentu, Greenpeace 
ta skirbi. 
Loke tin mester awor, 


ta akshon di gobièrnu hu- 
landes pa haña e emishon 
mas lihé abou i pa protehá 
Boneiru i e otro islanan ka- 
ribense kontra kambio di 
klima. Te na e momentu 
akí, Hulanda ta skohe pa no 


protehá Karibe Hulandes 
bon. Boneiru komo un isla 
mirá históriko i tin poko 
kontribushon na e krísis 
di klima, tòg e munisipio 
partikular akí ta kore rísiko 
grandi sí gobièrnu na Den 


Haag no aktua lihé, segun 
Meralney Bomba di Green- 
peace. P’esei Greenpeace, 
huntu ku habitantenan di 
Boneiru, ta preparando un 
kaso hudisial kontra Estado 
Hulandes. 

CON DULCE SERVICES NV 
ta buska 
- 3 karpinté 


Pa mas inf. por yama tel. 
795-7545 


FLAMINGOTV / BONAIRE BV 
ta buska 
1 SENIOR ONTWERPER 
TEKENAAR 
Pa mas inf. yama 
tel. 717-8512 


VIYOMA CONSTRUCTION 
N.V. 
ta buska 
- 3 mètsla 


Pa mas inf. yama 
tel. 780-3698 


KRALENDIJK 
-- 
Djabièrnè 24 di mart po- 
lis a detené e hòmber di 
inisial R.R.Q. di 41 aña 
di edat en konekshon ku 
manehá bou di influen- 
sia. A spòt e sospecho- 
so ta kore zeilu riba e 
rotònde dilanti Misa di 


KRALENDIJK -- Kon- 
seho di Minister a aprobá 
kambio di e dekreto regi- 
strashon básiko di persona 
di tal forma ku awor studi- 
antenan di Karibe Huland- 
es por haña un BSN mesora 
despues ku nan entregá un 
petishon pa finansiamentu 
di estudio via DUO. Esaki 
ta bira posibel dor di in- 
skribí e studiantenan akí 
temporalmente komo no- 
residente den e BRP. 
Alexandra van Huffe- 
len, Sekretario di Estado 
di Relashonnan den Reino 
di Digitalisashon, BZK, 
a entregá e desishon den 
konsulta ku e minister di 
enseñansa, kultura i sien- 
sia. Ku esaki e ta ehekutá e 
ambishonnan di e gabinete 
pa duna studiantenan di 
Boneiru, Saba i Sint Eusta- 
tius, Aruba, Kòrsou i Sint 
Maarten, un BSN promé 
ku nan yega Hulanda. Ta 


Konseho di Minister a disidí 
Studiantenan ta haña BSN promé yega Hulanda 


entregá e desishon serka 
Raad van State pa konseho. 
Ku un BSN studian- 
tenan por regla tur asuntu 
ku gobièrnu i otro instan- 
sia online pa kua un BSN 
ta nesesario. Por ehèmpel 
pa petishon di un DigiD, 
pago èkstra i pa traha un 
afsprak na e munisipio pa 
inskripshon den e BRP. Di 
e forma akí studiantenan 
por prepará nan mes pa nan 
yegada na Hulanda i despu- 
es di yegada por atendé 
nan asuntu mas lihé. Asina 
nan no ta haña nan mes 
den problema innesesari- 
amente. 
E desishon di Konse- 
ho di Minister ta e promé 
paso. Despues ku e regla 
drenta na vigor, mester di 
tempu pa ahustá e sistema 
di DUO. 
E kambio ta konta pa 
tur studiante di Karibe Hu- 
landes ku tin derecho riba 


finansiamentu di estudio i 
ku ta bai studia na Hulanda, 
pero ku no ta biba einan ai- 
nda. Un kondishon impor- 
tante ta ku nan mester tin 
e nashonalidat hulandes, 
òf igual na esaki. Studian- 
tenan di MBO di Karibe 
Hulandes ku no a kumpli 
18 aña ainda, tambe ta ri- 
sibí un BSN promé ku nan 
yega Hulanda. 


Ta konsiderá e derecho 
di biahe, mihó konosí komo 
e produkto di biahe di stu- 
diante ku nan ta risibí, tam- 
be komo finansiamentu di 
estudio. 
Despues di e desishon 
akí, ainda studiantenan di 
Karibe Hulandes ta obligá 
pa despues di yegada na 
Hulanda, inskribí na e BRP 
di e munisipio di Hulanda, 
kaminda nan ta bai biba. E 
reglamentu ta konta pa tur 
hende ku ta bai keda Hu- 


landa pa un periodo di 4 
luna òf mas. E BSN ta keda 
meskos. 
Pa studiantenan di Kari- 
be Hulandes ku na ougùstùs 
òf sèptèmber di e aña akí 
ta kuminsá ku un estudio 
na Hulanda, no ta posibel 
pa hasi e kambio na tempu 
despues ku e desishon dren- 
ta na vigor. Nan ta haña un 


BSN despues di inskrip- 
shon den e BRP di e mu- 
nisipio hulandes, kaminda 
nan ta bai biba. Gobièrnu di 
Reino ta bai hasi esfuerso 
pa, den kasonan individual, 
eliminá e problemanan pa 
e studiantenan di Karibe 
Hulandes, ku ta guia na tar- 
dansa durante inskripshon 
den e BRP. 


Korementu outo bou di influensia 


Playa. A dun’é òrdu pa para 
i na promé instante e no a 
duna oido na òrdu di polis. 
Finalmente el a para i 
durante kontròl e no por a 
mustra un reibeweis bálido 
i tampoko prueba di seguro 
bálido. 
Pa motibu ku e tabata 


probablemente bou di in- 
fluensia di alkohòl, a bai 
kuné Warda di Polis pa 
hasi un análisis di rosea. 
A hiba e skuter tambe 
Warda di Polis i por pasa 
buska esaki te na mo- 
mentu ku presentá ku un 
reibeweis i seguro bálido. 


KRALENDIJK -- Du- 
nadónan di ayudo di dife- 
Dunadó di ayudo ta risibí sertifikado lès di spañó 


rente organisashon for di 5 
di sèptèmber 2022, a sigui 
semanalmente lès di spañó 
pa por komuniká mihó ku 
residentenan ku ta papia 
spañó. 
E grupo di dunadó di 
ayudo ta konsistí di em- 
pleadonan di Sentro Ak- 
seso Boneiru, Kuido i 
Hubentut CN, Sosten di 
Konsulta di Dòkternan di 
Kas, ZW-Groep, Kuerpo 
Polisial Karibe Hulandes 
(KPCN) i akohida pa hen- 
de muhé Tabitha di Fun- 
dashon Krusada. 
Siguimentu di e lèsnan 
di spañó tabata un deseo 
di trahadónan di e kadena 
di dunamentu di ayudo i 
Entidat Públiko Boneiru a 
organisá esaki. 
E lèsnan di spañó pa 
dunadó di ayudo, ta forma 
un parti importante di e 
akuerdo intergubernamen- 
tal Atenshon na Violensia 


Doméstiko i Maltrato di 
Mucha CN, ku e ministe- 
rio di salubridat, bienestar 
i deporte, VWS i e entidat- 
nan públiko a firma. 
Ta asina ku un di e pun- 
tonan di salida di e akue- 
rdo intergubernamental ku 
VWS, ta mehorashon di 
servisio i ekspertisio den- 
tro di e kadena di duna- 
mentu di servisio. 
Komunikando mihó na 
spañó, dunadónan di ayu- 
do por ofresé mihó servisio 
na residentenan ku ta papia 
spañó. 
A repartí e grupo di du- 
nadó di ayudo den 3 grupo 
di prinsipiante i 1 grupo 
avansá. Delta Academy a 
duna e treinen i a finalisá 
esaki ku un prueba i entre- 
ga di sertifikado. 

KRALENDIJK – Partij 
voor di Dieren (PvdD) ke 
suspendé e implementashon 
di e regulashon nobo di me- 
dioambiente na Karibe Hu- 
landes, te na momentu ku e 
supervishon i mantenshon 
di lei ta na òrdu. Un mo- 
shon pa esaki sinembargo 
no a haña apoyo. Riba pe- 
tishon di PvdD durante e 
asina yamá debate di dos 
minüt, a mustra riba e di- 
seño di desishon pa loke ta 


PvdD ke suspenshon regulashon 
nobo di medioambiente 


trata aktividatnan, repor- 
tahe di efekto di medioam- 
biente i kalidat di supervis- 
hon i mantenshon di lei, pa 
protekshon di ambiente di 
bida físiko na Boneiru, St. 
Eustatius i Saba. 
Sekretario di Estado, 
Vivianne Heijnen di lenW, 
a rechasá e petishon. Esaki 
e no a hasi ku un segundo 
moshon di PvdD den kua 
ta pidi Gobièrnu pa bai den 
kombersashon ku Kolegio 


Ehekutivo di Boneiru pa 
mira kua sosten ta nesesario 
pa aktua pa asina Chogogo 
Resort mester kumpli ku e 
kondishonnan di pèrmit. 
Heijnen a informá tam- 
be ku e investigashon di 
inspekshon di ambiente 
di biba i transporte na e 
efektividat di supervishon 
i mantenshon di lei riba 
islanan BES, pa mas tardá 
na mei ta keda mandá pa 
Tweede Kamer. 


Sekretario di Estado Vivianne Hijenen. 


CON DULCE SERVICES NV 
ta buska 
- 3 karpinté 


Pa mas inf. por yama tel. 
795-7545 


FLAMINGOTV / BONAIRE BV 
ta buska 
1 SENIOR ONTWERPER 
TEKENAAR 
Pa mas inf. yama 
tel. 717-8512 


VIYOMA CONSTRUCTION 
N.V. 
ta buska 
- 3 mètsla 


Pa mas inf. yama 
tel. 780-3698 


KRALENDIJK 
-- 
Djabièrnè 24 di mart 
polis a detené e hòmber 
di inisial D.G.M.C. di 
42 aña di edat riba Kaya 
Caribe, en konekshon ku 
violashon di lei di opio 
BES. 
E 
hòmber 
tabata 
drumi den su outo ku 
tabata stashoná kantu di 


KRALENDIJK – Di- 
rektorado di Supervishon 
i Mantenshon di Lei rela- 
shoná ku mantenshon di 
lei duradero di konstruk- 
shon na kosta, resiente- 
mente a duna un di dos 
but. A pone un suma di 
dos mil dòler pa dos si- 
man sí no rekuperá e vio- 
lashon. 
Banda di e di dos multa 
akí na e lokalidat enbolbí, 
Direktorado di Supervi- 
shon i Mantenshon di Lei 


Konforme programa di ehekushon 
Multa pa konstrukshon na kosta 


e simannan ku ta bini ta 
bai bishitá un kantidat di 
sitio pa inspekshon sí ta 
kumpli ku konstrukshon 
na kosta duradero. 
A 
informá 
e 
kar- 
gadónan di pèrmit via 
karta tokante esaki. 
Konstrukshon na kosta 
duradero ta un parti im- 
portante di desaroyo du- 
radero di Boneiru i pa 
evitá mas tantu posibel in- 
fluensianan negativo riba 
ekosistema sensibel. 


Esaki ta un prioridat pa 
e isla, tantu riba tereno di 
naturalesa komo ekono- 
mia. 
Ref di koral ta forma 
un parti grandi di atrak- 
shon turístiko di Boneiru, 
loke ta e pilá mas impor- 
tante di e isla. E ta e natu- 
ralesa vulnerabel ku mes- 
ter protehá. 
Ta di importansia di 
Boneiru ku ta krese i kam- 
bia lihé, pa kondusí e de- 
saroyonan den kaminda 


bon. Esaki ta na benefisio 
di Entidat Públiko Bonei- 
ru, huntu ku partidonan 
manera STINAPA. 


Detenshon pa droga 


kaminda. E motor i lus di 
e outo tabata ainda sendé. 
Den e outo tabatin 
artíkulonan pa prosesá 
droga i tambe un kanti- 
dat di produkto paresido 
na hash. E hòmber tabata 
mustra tambe di ta bou di 
influensia di alkohòl. 
A konfiská e droga i bai 
ku e outo Warda di Polis. 


KRALENDIJK -- Al- 
rededor di 3’or di mar- 
dugá djárason 22 di mart, 
polis a detené e hòmber 
di inisial R.R.D. di 17 
aña di edat na Amboina. 
A duna e sospechoso 
òrdu pa para despues ku 
el a pasa ku su outo den 


Detenshon pa neglishá òrdu di polis 


direkshon prohibí. El a 
neglishá òrdu diferente 
biá i a sigui kore. 
Despues 
di 
un 
persekushon kòrtiku, e 
sospechoso a para i a 
deten’é pa no duna oido 
na òrdu di polis. A hiba e 
outo Warda di Polis. 

CON DULCE SERVICES NV 
ta buska 
- 3 karpinté 


Pa mas inf. por yama tel. 
795-7545 


FLAMINGOTV / BONAIRE BV 
ta buska 
1 SENIOR ONTWERPER 
TEKENAAR 
Pa mas inf. yama 
tel. 717-8512 


VIYOMA CONSTRUCTION 
N.V. 
ta buska 
- 3 mètsla 


Pa mas inf. yama 
tel. 780-3698 


KRALENDIJK – Kada 
aña musulmannan ta tene 
un luna largu di periodo di 
yuna, yamá Ramadan. Kiko 
ta Ramadan i tur hende ta 
kuminsá na mes momentu 
kuné? Di kon en realidat 
musulmannan i e partisi- 
pashon ta obligatorio? Du- 
rante yuna nan por bebe 
awa? Kiko ta Ramadan? 
Ramadan ta e di nuebe 
luna den kalènder islámiko. 
Kontrario na e kalènder 
griego ku ta basá riba solo 
i ku nos ta usa, e kalènder 
islámiko ta a base di luna. 
Esaki ta nifiká ku e luna di 
Ramadan ta kuminsá numa 
momentu ku e promé stre- 
pi di luna ta visibel. Esaki 
por diferensiá pa pais, por 
ehèmpel debí na shelu nu- 
blá. 
Esaki ta deklará tambe 
di kon den e un pais ta yuna 
sí komo ku ya Ramadan a 
kuminsá i den e otro pais e 
ta kuminsá un dia despues. 
Komo ku e kalènder di solo 
i esun di luna no ta kana 
huntu, parse ku e inisio 
di Ramadan kada aña ta 
skùif en bista di e kalènder 
griego. 
E yunamentu mes ta dura 
di salida di solo te bahada 
di solo. E yunamentu ta 
stòp anochi ku un orashon 
chikitu. E palu di dadel ta 
keda hopi biá menshoná 
den Koran i tambe e profe- 
ta ku a kibra ku yunamentu. 
Despues di yunamentu, ta 


Ramadan luna di bendishon i pordoná 


sigui e komementu. 
E palabra Ramadan ta 
derivá di ‘Ramida’, loke 
libremente tradusí ta nifiká 
‘flamashon dor di kayente 
di solo’. Por interpretá e 
nifikashon 
literalmente, 
pasobra musulmannan tin 
biá ta yuna bou di kayente 
intenso, òf otro sirkunstan- 
sianan, pero e tin tambe un 
nifikashon figurativo. 
E ta pará pa símbolo pa e 
reformashon di bo mes du- 
rante e luna di yunamentu 
importante akí. Te asta klei 
ta kambia bou di kayente 
intenso, asina musulman- 
nan ta pasa un reformashon 
spiritual dor di profundisá 
nan mes den Koran, dor di 
resa òf dor di duna un li- 
mosna na esnan di ménos 
rekurso. 


Di kon musulmannan 
ta yuna? 
Yuna durante Ramadan 
ta un di e sinku kolumna 
di obligashonnan religioso 
di Islam. Ramadan ta pará 
deskribí den e di dos kapí- 
tulo di Koran ku ta yama 
baka i ta indiká sí kiko por 
i kiko no por durante yuna- 
mentu. 
Asina bo no por hasi 
sèks òf tin disputa i bo 
mester apstené bo mes di 
kome òf bebe. Un di e in- 
terpretashonnan di versíku- 
lo tokante Ramadan, ta ku 
a pone yunamentu pa Mos- 
lim. Bo ta bira konsiente 


di bo mes i di bo echonan 
i bo ta protehá bo mes di e 
manera akí kontra piká 
E proseso físiko di yu- 
namentu ta rekordá bo na e 
religion i ta hasí bo konsi- 
ente di bo propio desaroyo. 
Esaki ta un tempu di reflek- 
shon. 
Ta e intenshon pa du- 
rante e luna kompleto lesa 
Koran. Prinsipalmente e di 
último dies dianan durante 
orashon di anochi, musul- 
mannan ta lesa gran parti di 
Koran. 
Ramadan ta tambe e luna 
den kua via di e angel Ga- 
briël a hasi Koran públiko 
na e profeta Mohammed. 
Segun e estilo di bida di e 
profeta, e tabata yuna tin 
biá riba djaluna i djaweps 
i banda di esei tin otro dia- 
nan den aña kaminda mu- 
sulmannan por yuna, mane- 
ra riba dianan blanku. Esaki 
ta riba e di 13 te ku e di 15 
dia di e kalènder islámiko. 


Úniko ku ta yuna? 
Yunamentu no ta eksklu- 
sivamente mará na Islam i 
musulman. Den e judiasmo, 
hudiunan religioso ta yuna 
un dia kompleto durante 
Yom Kipur i tin tambe otro 
dianan di yunamentu ku ta 
dura for di salida di solo te 
bahada di solo. 
Den kristianismo tur aña 
tin un periodo ku ta dura 40 
dia. Esaki ta kuminsá riba 
djárason di shinishi i ta un 


preparashon pa Pasku. 
Kontrario na e judiasmo 
i Islam, kaminda riba di- 
anan di yunamentu no por 
kome òf bebe kompleta- 
mente, katólikonan romano 
por ehèmpel ta yuna dor 
di entregá sierto kuminda, 
manera karni i mangel. 
Otro religionnan no abra- 
matismo, manera budismo, 
konosé periodo di yuna- 
mentu. 


Ken no mester yuna? 
Sí durante Ramadan bo 
a yega bo pubertat, bo ta 
kuminsá yuna. Mucha pues 
no mester partisipá. Tambe 
sí bo ta malu, na estado òf 
na regla, ta duna lechi di 
pechu, òf hasi un biahe di 
mas di 80 kilometer. Bo 
por kompensá esaki dor di 
un limosna den forma di 
paga un kuminda na orga- 
nisashonnan, famia, òf per- 
sonanan den nesesidat, òf 
dor di usa un periodo mas 
despues den aña. 
Sí bo ta komo turista òf 
riba biahe di negoshi den 
un pais kaminda hopi hen- 
de ta partisipá na Ramadan, 
manera Indonesia, Egipsio i 


Suadi Arabia, e ora ei ta po- 
sibel ku tin hopi pakus será 
i ku ta traspasá e bida diario 
pa anochi. Por ta asina ku 
restorantnan ta habrí, pero 
no ta sirbi alkohòl durante 
Ramadan. 
Pisinanan tambe hopi 
biá ta será, pasobra hende- 
nan tin miedu pa no guli 
awa aksidentalmente. E 
eskoho ta kompletamente 
na abo pa kome i bebe riba 
kaya, pero en todo kaso lo 
bo bira remarkabel. 


Peregrinashon 
Un di e otro sinku ko- 
lumnanan di Islam, ta e 
biahe pa Mekka. 
E 
peregrinashon 
akí 
yama ‘Hadj’ na árabe. 
Anualmente dos mion di 
Moslim for di henter mun- 
du, ta bai direkshon Mekka 
pa kumpli ku diferente o- 
bligashon. 
E fecha di ‘Hadj’ ta skùif 
kada aña, meskos ku Rama- 
dan ku ta sigui e kalènder 
islámiko. 
‘Hadj’ ta riba e di ocho 
dia den e di 12 luna di e 
kalènder islámiko. 


K R A L E N D I J K — 
Den kuadro di siman di 
higiena di boka, Zorg & 
Welzijn Groep, den ko- 
perashon ku Fundashon 
Alzheimer ta organisá 
Hòfi Alzheimer. 
Tema di e mainta/mèr- 
dia ta kuido di djente pa 
hende grandi i hende ku 


Hòfi Alzheimer 


demensia. Oradó di e ano- 
chi lo ta Marielle Djamin 
i ta tuma lugá na Cocari 
na Rincon. 
Entrada ta grátis i e 
enkuentro ta di 10'or di 
mainta pa 12'or di mèrdia. 
Lo tin un buzon unda por 
hasi donashon na e fun- 
dashon. 

Programanan di Bonaire.tv 
TELBO kanal 70 
Flamingo TV kanal 23 


UN LÈS PRÁKTIKO 
PA BO BIDA 


Skritura: Lukas 15:11-32 


“Mi ta bisa boso ku asina tambe lo tin mas goso 
den shelu pa un pekadó ku repentí, ku pa nobent’i 
nuebe hende hustu ku no tin mester di repenti- 
mentu.” Lukas 15:7(BS) 


Bo konosé e parábola di e yu pèrdí? Hesus ku 
frekuensia a usa parábola pa konta un storia pero 
ku un lès spiritual. Hesus ta konta di un yu ku a 
pidi su tata e erensia ku ta pertenesé na dje. El a 
bai leu fo’i kas, gasta su plaka na fiesta i amigu. 
I loke ta normal a sosodé. E plaka a kaba i ami- 
gunan a bandon’é. Pa kolmo a bini un hamber i e 
úniko trabou ku e por a haña ta kuida porko. Mira 
kon abou el a kai! 
I einan, den e chiké di porko, yen di hamber, el a 
siña lèsnan pa su bida. 
1. El a realisá su situashon. 
2. El a rekonosé ku el a peka kontra Dios i kontra 
su tata. 
3. El a tuma desishon pa bai kas bek i pidi pordon. 
4. El a lanta i tuma akshon. 
Resultado: E tata a risibié ku goso i a pone fiesta 
p'e. 
Ku e storia akí Hesus a deskribí nos situashon 
komo hende. Kon fásil nos ta kohe nos mes ka- 
minda i bai leu for di Dios. Ma Dios ta un Tata 
amoroso i E ta warda nos man habrí. Dios so por 
duna bo liberashon for di bo prizòn. 


Bo a bai leu for di Señor? Pone e kuater puntonan 
akí na práktika! 


Miralda Paula-Frans 


Produkshon PGM 
Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Djadumingu 26 mart 2023 


12.00 Herensia Aruba: 
Persey Jeandor 
13.00 Aki Bonaire: 
Maskarada 2020 
14.00 Herensia Korsou: 
Rosa Anastasia i Swinda Marce 
la Albertus-Conrades 
15.30 Puerto Latino: 
Luis Zárraga 
16.00 Herensia: 
Alphonso (Buchi) Boekhoudt i 
Elïas Halabi 
17.00 Aki Boneiru: 
Luna Yen 
19.00 Herensia: 
Chana Diaz 


20.00 Gobiernu ta Informa: 
Christopher Frans 
21.00 Dokumental: 
Telbo 
22.00 Herensia: 
Richard `Boi` Jansen 
23.00 BAPA: 
Susy Martinez-Bernabela 

12.00 Herensia: 
Alphonso (Buchi) Boekhoudt i 
Elïas Halabi 
13.00 Aki Boneiru: 
Luna Yen 
15.00 Herensia: 
Chana Diaz 


16.00 Gobiernu ta Informa: 
Christopher Frans 
17.00 Dokumental: 
Telbo 
18.00 Herensia: 
Richard `Boi` Jansen 
19.00 BAPA: 
Susy Martinez-Bernabela 


20.00 Aktualidat: 
Alvin i Tirza Obersi 
21.00 Aki Bonaire: 
Edifisionan den Rincon 
22.00 Herensia: 
Macario Rofino (Rofin) Anthony 
23.00 BAPA: 
Wil en Huib Vos 


KRALENDIJK 
– 
Plataforma NGO a tene 
un enkuesta di Bondoet 
2023 ku komo tópiko du- 
radero. For di e enkuesta 
a sali na kla ku 60% di 
e boluntarionan regular- 
mente lo ke hasi trabou 
insidental. 
Un total di 15% a bisa 
di ta interesá pa hasi tra- 
bou boluntario na un 
manera struktural i fiho 
pa un organisashon no- 
gubernamental. 
Pues ta papiando di 


Enkuesta di BonDoet 


por lo ménos 100 bolun- 
tario nobo. 
Lo ta un bon idea pa 
pone vakatura riba e 
website di Plataforma 
NGO hasiendo uso di e 
formulario 'vacaturefor- 
mulier voor NGO's’ i sí 
tin proyekto òf aktividat 
kòrtiku i mester di sosten 
di boluntario, por ehèm- 
pel limpia bich, parti pa- 
kete di Pasku, konta para, 
yuda den tienda. 

KRALENDIJK – E 
interes pa e seshon ku Bo- 
neiru huntu ku Kòrsou i 
Local2030 Island Network 
a organisá djárason mainta 
na e Konferensia tokante 
Awa di Nashonnan Uní 
na New York, tabata hopi 
grandi. Entre otro geza- 
ghèber Edison Rijna a duna 
un diskurso tokante mane- 
ho di awa na e islanan. Rei 
Willem-Alexander a asistí 
na e seshon. Gezaghèber 
Rijna a mustra ku ya pa 
siglonan kaba, awa ta e 
‘lifeline’, e ardu mayó, di 
e sosiedat boneriano, pero 
awor – komo konsekuen- 


E interes pa e seshon ku Boneiru huntu ku Kòrsou 
tabata hopi grandi 


Boneiru i Kòrsou huntu ta organisá 
na Konferensia tokante Awa di Nashonnan Uní 


sia di kambio di klima – ta 
forma tambe un menasa. 
“Fin di aña pasá nos a kon- 
frontá e retonan di kambio 
di klima. Un parti grandi 
di nos isla tabata bou di 
awa, no por a hasi uso di 
kareteranan i kasnan a yena 
ku awa. Tur e awa sushi ku 
for di e isla a bai laman a 
afektá nos koralnan. For 
di investigashon resien ta 
sali na kla ku e añanan ku 
ta bini, nos komo Boneiru 
mester prepará nos mes se- 
riamente. Kambio di klima 
i e konsekuensianan di esei, 
manera inundashon, lo tin 
un influensia grandi riba 


kon i hasta unda nos por 
biba riba nos isla.” 


Kooperashon 
Rijna a enfatisá den su 
diskurso tambe e importan- 
sia di traha huntu ku sosio i 
otro isla. “Kaminda ta posi- 
bel, nos por siña huntu kon 
nos por traha mihó ku awa, 
por protehá i defendé nos 
mes kontra awa i proaktiva- 
mente aktua kontra kambio 
di klima. Komo ku nos no 
por warda mas, Boneiru ya 
kaba a tuma e promé paso- 
nan konkreto. Den konsultu 
estrecho ku e ministerionan 
kompetente na Hulanda nos 
a krea un Mesa di Klima.” 


Bon notisia 
E gezaghèber a sita 
tambe e rapòrt den kua 
ekspertonan di Hulanda su 
departamentu di maneho 
di awa ta hasi rekomen- 
dashon pa maneho inte- 
gral di awa i ku, asina el a 
ofresé, otro islanan tambe 
por usa pa arma nan mes 
kontra molèster di awa. 
Un di e otro oradónan di e 
Gezaghèber Rijna durante su diskurso di apertura 


seshon tabata e minister di 
Infrastruktura i Maneho di 
Awa Mark Harbers. E min- 
ister a bai New York ku bon 
notisia. El a anunsiá ku e ta 
bai yuda solushoná e prob- 
lema di e saliña na Harbour 


Village, ku na novèmber a 
kousa asina tantu problema. 
Gezaghèber Rijna a palabrá 
ku e minister pa riba térmi- 
no korto tuma e medidanan 
nesesario pa evitá problema 
ku awa atrobe. 


Den públiko tabata presente tambe Rei Willem-Alex- 
ander 


KRALENDIJK— Ká- 
mara di Komèrsio i In- 
dustria Di Bonaire, KvK, 
tambe a enfoká riba siman 
mundial di sèn. Studian- 
tenan di diferente grupo di 
mbo a partisipá na work- 
shop ku KvK a organisá. 


Pa workshop di plaka 
Studiantenan di MBO na Kvk 


PLANIFIKÁ BO PLA- 
KA, PLANIA BO FUTU- 
RO tabata tema di e aña 
aki. A diskutí e diferente 
tipo di forma legal i paso- 
nan pa kuminsá un negoshi. 
Ademas, a kombersá i dis- 
kutí kon dushi pero tambe 


desafiante ta bo propio hefe 
por ta den futuro. 
Na final di e pre- 
sentashon, a presentá sinku 
ponensia tokante mundu 
empresarial na e studian- 
tenan. 
Despues di esei e hóben- 


nan a splika i defendé nan 
pensamentu riba e ponensi- 
anan 
KvK ta duna hopi im- 
portansia na e tipo di e 


workshopnan aki pa duna 
e studiantenan i otro intere- 
sadonan un idea di loke ta 
posibel den e mundu em- 
presarial. 

Algun dia na 
Mexico 


Fin di aña 2022 mi tabatin e oportunidat pa biaha bai Mexico pa al- 
gun dia. Huntu ku mi mama i algun amigu nos a hasi esaki. Mexico 
no tabata un lugá ku tabata na tòp di mi lista di pais pa bishitá, no 
pa niun motibu. Lo mi ker a bishit’é un dia sí i e dia ei a yega hopi 


mas promé ku mi por a spera. Na chikí mi tabata mira hopi novela 
meksikano i vários otro serie. Di di e manera ei mi a sera konosí 
un tiki ku e kultura i pais Mexico. I desèmber mi por a konos’é mas 
di aserka. 


Tayer di Churro 


Despues di un siman, tiki tiki e fakansi na Mehiko a yega su fin. 
I esaki ta nífiká final di e seri aki tambe. Un di nos delaster dianan 
na Mehiko, manera nan ta bisa “bispu di bispu” di aña nobo, nos a sigui un 
tayer di churro’s i kòfi. Esaki tabata un dje e aktividatnan ku mas mi tabata 
eksitá p’é di henter e fakansi. Ta nèt dos kos ku mi gusta. 


Den e tayer nos no a siña kon pa traha e churronan so, pero tambe un tiki 
historia di kon i di unda churro a originá. Originalmente e konsepto di churro ta 
bini di China. Un di e teorianan rondó di esaki ta ku e konsepto di churro a yega 
Europa dor di e portuguesnan den a área di China. E churro mes no ta konosí 
bou di e nòmber ei na China, i e ingredientenan tampoko no ta mesun kos. 
Na China tin algu similar ku yama youtiao, ku ta kasi mesun mansa ku e 
churro. Spañónan a uza esaki komo inspirashon i a krea nan mes vershon, ku a 
keda introdusí pa promé mes na Spaña. Un di e diferensianan ta ku e forma di 
churro ta un kurason, kaminda e youtiao ta algu largu i plat. 
E tayer aki nos a haña na kas di un persona ku ta hopi eksperensiá 
den e mundu di churros, kende a biaha rònt mundu. Awor aki e ta dediká na 
duna tayer pa turista òf kualke hende ku ta interesá. Algu hopi apart ta ku ta na 
su kas mes, den e área di Cuauhtémoc, 
nos a traha e churronan, ku ta hasi e eksperensia mas speshal i ta sinti mas 
personal. 
Pa traha e churro mes no tabata difísil. Nan ta huza awa, hariña, manteka, 

suku, hariña, webu i vanilia. Mester a bati e mansa di e churro aki pa sigur un 10 
minüt, ku tabata e parti mas difísil. 
Despues di esei nos tabata kla pa kuminsá hasa e churronan. Nos a siña pa 
traha tur diferente forma, esun tradishonal ku ta un flor, un kurason, i unu den 
forma di un spiral. 
Den kuminsamentu mi mester a kustumá, pero despues di esei el a bai sí. 
Nos a traha en total, manera 50 churro, i a pone tur riba otro, na final nos tabatin 
un seru grandi di churro. Nos tur a sinta huntu, bebe nos kòfi tradishonal Cafe 
de Olla i kome churro. Tabata asina hopi churro, ku for di e dia ei mi no a kome 
mas churro. 
Tabata un eksperensia hopi interesante ku mi por a siña hopi di 
dje i disfrutá despues di e trabou ku mi mes a hasi. 
E sobrá dianan promé ku aña nobo tabata hopi trankil, kaminda nos 
tabatin chèns di hasi kompra. Dia 31 de desèmber, bispu di aña nobo, tambe 
tabata un eksperensia involvidabel. Nos a disidídi di keda na hotèl mes, ku a 
organisá un fiesta di aña nobo. Nos a drecha i bai warda 12’or bati. Aki nan m’a 
bebe e tequila mehikano i baila ku e personanan riba muzik tradishonal me- 
hikano, manera ranchera i kumbia mehikano. Semper mi gusta e ambientenan 
aki. I asina 
mi a habri e aña nobo 2023. 
Mainta trempan ami ku mi mama a lanta bai un misa den bisendario i 
a kana un tiki den suidat tabatin hopi bon wer ku solo. 
Siguiente dia nos a subi avion ku direkshon Panamá, kaminda nos 
mester a keda 1 anochi. Aki nos a haña un sorpresa grandi, ora nos a haña sa 
ku nos maletanan no por a Sali. Te na Kòrsou nos por a haña nan bèk. 
Mi tabatin suerte ku den mi maleta di man mi tabatin paña i algun kos di uso 
personal. Anochi na Panamá nos a bai kome na un restorant situá den un edifi- 
sio haltu, ku tabata un di e mihó platonan di e fakansi. Asina tambe nos a sera e 
fakansi. Siguente dia nos a sali trempan rumbo pa Kòrsou. 

KRALENDIJK--Rinus 
Bekkers, un siudadano ya 
hopi aña na Boneiru, tin 
hopi amor pa e isla kamin- 
da e ta biba. E ta konta ku 
hopi pashon di e isla aki. 
Reportero di BONERIA- 
NO Edson Pietersz a hasi 
un paseo ku Rinus, durante 
su trabou ku turistanan ku 
ta bishitá Boneiru ku barku 
krusero. Ta impeshonante 
kon Rinus ta propagá i gaba 
Boneiru. 


Atrakshon 
Rinus ta splika e turista 
den forma hopi ámplio kon 
Boneiru tabata, unda e ta i 
kon posiblemente e ta bai 


Rinus Bekkers ta konta di Boneiru 
Un guia turístiko ku pashon pa su trabou 


bira den futuro serkano. E 
ta purba konvensé e bishi- 
tante ku Boneiru ta úniko, 
ku 
diferente 
atrakshon 
turístiko. 
Meskos ku na tur parti 
di mundu, Boneiru tambe 
tin su kosnan kisas mé- 
nos bunita. No ta importá 
kiko. Rinus sa kon splika, 
si e turista buska moda pa 
bai den sierto direkshon, 
dependé e tópiko. E ta pre- 
sentá Boneiru manera ta di 
dje e isla ta. 


Benefisio 
Sigur ta ku si hopi 
turista ta bishitá Boneiru, 
e benefisio ta bini pa nos 


tur. Ta importante papia ku 
e turista, trata na konkistá 
su kurason. Motivá nan pa 
regresá e isla ku durashon 
di mas dia. Mas trabou i en- 
trada Boneiru tin, tur hende 
ta kosechá. 
Doño di trabou di Rinus, 
Orlando Francisca, sigur lo 
ta orguyoso i ta realisá kiko 
e tin na e persona aki. Rinus 
ta dominá diferente idioma 
i konosé diferente parti di 
Boneiru. 


Pregunta 
Durante di e paseo no 
solamente e ta papia di e 
área spesífiko ku e ta pasa. 
E ta splika e turista, ku tam- 


be ta puntra, hopi ekstenso. 
Riba potrètnan por mira 
Rinus Bekkers miéntras e 
tabata atendé ku un grupo 


di turista durante un paseo 
ku Harley Davidson na 
vários parti di e isla. 


Wij zijn op zoek naar 
Marketeer 


-met minimaal 1 jaar ervaring en uitstekend in Engelse taal. 


Voor meer inf. neemt contact met 
BonFiber BV met email: 
info@bonfiberpool.com en tel. 780-6236 


KRALENDIJK -- Du- 
rante oranan di anochi 
djaweps 23 di mart, polis a 
detené e hòmber di inisial 
O.v.K. di 21 aña di edat, en 
konekshon pa manehá bou 
di influensia. 


Prohibishon pa manehá 


E sospechoso ku tabata 
kore riba un skuter i a haña 
òrdu pa para pa un kontròl 
rutinario. E no por a mustra 
un reibeweis bálido i tam- 
poko un prueba di seguro 
bálido i pa esaki el a haña 


un prosèsverbal. 
A hasi tambe un tèst di 
supla kuné, despues di kua 
a bai kuné Warda di Polis 
pa un análisis di rosea. E 
sospechoso a haña prohi- 
bishon di 1 ora pa manehá. 

Awèl si, ta tante va ta 
kanta Kòrsou tei manda 
djandja 


Tonchi hinter dia tin un 
hende ta kanta seú den 
kantor. 


Maishi chikí 
Anke ta parse ku si- 
madan ta relatá na kose- 
cha di maishi (mainshi) 
chikí, 
òf 
simplemente 
maishi, e ta referí tambe 
na otro kosecha, manera 
frutanan di ranka, bonchi, 
mashi grandi i pinda. 
Bou di famia di maishi 
chikí ta kai diferente sorto 
di simia. Por menshoná un 
sorto ku nan tabata yama 
tambe maishi chikí, ‘de la 
tierra’. Otronan tabata por 
ehèmpel (sigur tin mas) 
rikla, gloria, dankishon, 
dayochi, sabania, maishi 
kòrá, seis-siman, Shon 
Yanchi, Shon Wawa, mai- 
shi rabu. Na Aruba parse 
nan ta yama tur sorto di 
maishi chikí ‘maishi di 
rabu’. Na Boneiru maishi 
rabu ta esnan ku e tapushi 
ta tumbá. 


Nòmber di hende 
Por ripará ku tabatin 
maishi chikí ku nòmber di 
hende. Dario St. Jacoba, 
ku komo nòmber di kariño 
Dayochi, tabatin un mai- 
shi ku su nòmber. Dayochi 
tabata un hòmber kòrtiku. 
E palu di maishi dayochi 
tabata keda kòrtiku. Pues 
hopi lihé pa por a kosechá 
dayochi. 
E maishi Shon Wawa ta 


referí na Eduardo (Wawa) 
Debrot. Wawa tabata kapi- 
tan di barku. Den un di su 
biahenan pa Barbados pa 
hiba un kargashon di mèrs 
di kabritu el a regresá ku 
un lote di simia di maishi 
ku el a bende riba merka- 
do lokal. Pueblo a yama e 
maishi aki Shon Wawa. 
E maishi yamá Shon 
Yanchi tabata referí na 
Johannes (Yanchi) Boek- 
houdt. E tambe tabata 
kapitan di barku i komer- 
siante. E tambe a bini ku 
simia di maishi Boneiru 
ku a bin haña su nòmber 
despues. 
E 
maishi 
dankishon 
ta referí na un tempu ku 
gobièrnu a parti simia 


grátis despues di peri- 
odonan largu di sekura. 


Gloria 
Flora Martis di Rincon 
a konta den Herensia ku 
e nòmber di maishi glo- 
ria a originá durante un 
bon temporada di yobida. 
A kosechá asina tantu 
tapushi ku hopi kunukero 
no tabatin sufisiente lugá 
den nan mangazina pa 
warda. Pasobra e maishi 
aki a pari asina bon, tre- 
siendo kuminda i alivio pa 
habitantenan di Rincon, 
a yam’é gloria. El a trese 
gloria pa nan. E maishi aki 
no tabatin un nòmber spe- 
sífiko promé. 
Pastor di Rincon a ko- 
perá pa laga kunukeronan 
pone tapushi den e edifi- 
sio pa nort di misa. Ta trata 
di e edifisio ku despues a 
haña nòmber di Tia Sani 
i awor Don Bosco. E edi- 
fisio mes e tempu aya a 
haña e nòmber Gloria. 


Afrika 
E nòmber internasho- 
nal pa maishi chikí ta sor- 
ghum. Biólogo di kas di 
BONERIANO drs. Gerard 
van Buurt ta splika: “Sor- 
ghum ta prosedente di 
Afrika, probablemente e 
ta originá na Etiopia. E ta 


wanta sekura muchu mas 
mihó ku maishi grandi, i 
p’esei a import’é hopi tem- 
pran despues di 1499.” 
Segun Van Buurt, maishi 
grandi probablemente ta 
originá na Mexico. Depues 
di 1499 tabatin un inter- 
kambio hopi rápido di tur 
sorto di mata entre Améri- 
ka i Afrika. Maishi, pinda, 
anke e nòmber pinda ta 
afrikano i e ta bini di un 
siudat na Angola, kaminda 
tabata planta pinda, ‘cas- 
save’. Promèntè ta bini 
di e kontinente merikano. 
Banana, Sorghum, yams i 
hopi otro mas ta di Afrika. 
Mango di India i asina hopi 
mas. 
Banda di maishi chikitu, 
kunukeronan tabata plan- 
ta tambe maishi grandi. 
Ademas nan tabata plan- 
ta fruta di ranka na dam 
i meimei di e plantashon 
di maishi tambe bonchi, 
manera marins, bonofes, 
bonchi ñèñè, bonchi ya- 
manika, bonchi di kunuku, 
bienaboka, bonchi wowo 
pretu i asina por sigui 
menshoná vários otro. I 
frutanan di ranka manera 
patia, melon, pampuna, 
kalbas largu, kònkòmber 
chikí. 


Mailo i Milo! 


fiesta di kosecha 
di Boneiru (3) 


Simadan ta e fiesta di kosecha di Boneiru. Un selebrashon pa me- 
dio di kua hendenan di ántes, ku tabata biba i sobrebibí di loke nan 
kunukeronan tabata produsí, tabata gradisí Dios pa e kosecha ku 
nan a haña. Na Kòrsou e fiesta aki ta konosí bou di e nòmber seú. 
Aruba no tabata konosé un selebrashon di e forma aki, anke tin un 
boneriano ku a bai biba na Aruba siglo ku a hiba e selebrashon aki 
den e bario Brasil. Den un seri riba tur djasabra BONERIANO ta 
dediká atenshon na ‘Simadan’. 


Ken no konosé e kan- 
tika di simadan remailo? 
Un 
variante 
tá 
tambe 
húremailo. Masha fantasia 
bo sa tende ora bo puntra 
hendenan ku ta pretendé 
ku nan konosé kultura 
boneriano kiko ta nifiká 
rémailo òf mailo. Tokante 
mailo te asta un kulturista 
konosí splika ku e ta bini 
di 'My Lord'. I ku e kan- 
tika húremailo ta derivá di 
'Hurey My Lord'. 
Mailo ta simplemente 
maishi chikí, tambe ko- 
nosí komo sorghum. Si 
subi Internèt i google 'milo' 
(na ingles) por ripará ku 
esaki ta referí na e grano 
di maishi chikí. Nada otro. 
Ta importante pa investigá 
na lugá di asumí i asta in- 
ventá kos. 
Esaki Wikipedia ta bisa 
di ‘milo’: Sorghum vulgare 
of the family Poaceae 
(grassgrass, 
any plant of the family 
Poaceae (formerly Gra- 
mineae), an important and 
widely distributed group 
of vascular plants, having 
an extraordinary range of 
adaptation. 
Numbering 
approximately 600 gen- 
era and 9,000 species, the 
grasses form the climax 
vegetation.” 

WILLEMSTAD 
– 
Promé Minister sr. Gilmar 
Pisas, huntu ku Minister 
di Finansa sr. Javier Silva- 
nia i Minister di Desaroyo 
Ekonómiko sr. Ruisandro 
Cijntje a reuní ku e grupo 
di trabou ku ta atendé miti- 


Grupo di trabou pa mitigá kombustibel 
A reuní ku Ministernan i Min.Pres 


gashon di preis di gasolin 
na Kòrsou dia 21 di mart. 
Tabatin 
representan- 
tenan di Ministerio di Fi- 
nansa, Ministerio di De- 
saroyo Ekonómiko, RdK, 
Curoil, BTP, Inspekshon, 
Duana i Ministerio di AZ 


presente. 
Meta di e reunion ta- 
bata pa yega na un “beslis- 
document” ku ta atendé ku 
e preis di produktonan di 
kombustibel na Kòrsou. 
E grupo di trabou tin di 
traha e “beslisdocument”, 


kual dokumento lo kontené 
tur e aspektonan nesesario i 
kon tambe por aliviá e pre- 
shon di preis pakomunidat. 
Ora e “beslisdocument” 
ta kla lo manda esaki pa 
Konseho di Minister i 
despues bèk pa Parlamento. 
E “beslisdocument” mester 
ta kla pa fin di aprel 2023. 
Dia 2 di aprel e grupo lo 


bai bèk huntu 2023 pa kaba 
di atendé ku tur e rekomen- 
dashonnan ku kada instan- 
sia a haña komo tarea pa 
traha riba dje. 
Pa Gobièrnu di Kòrsou 
ta importante pa tene sem- 
per na konsiderashon e ka- 
lidat di e kombustibel i un 
preis pagabel pa komuni- 
dat. 


WILLEMSTAD 
– 
Djaweps 23 di mart, Mini- 
ster Cooper huntu ku Servi- 
sio pa Planifikashon Urbano 
(ROP) a hasi entrega di 
pèrmit di konstrukshon na 
Minister Ruisandro Cijntje 
di Ministerio di Desaroyo 
Ekonómiko, i Sra. Braaf 
di Fundashon Marshe pa 
renobashon di Plasa nobo 
den Punda. 
Plasa nobo ta un edifisio 


Dentro di poko 
Ta bai renobá Plasa Nobo 


históriko pa pais Kòrsou 
kaminda diferente aktivi- 
dat a tuma lugá atraves di 
añanan. Lo renobá esaki 
kompletamente pa asina e 
bira mas atraktivo tantu pa 
lokal komo pa turista. Tam- 
be, lo krea un plataforma 
kaminda por para i disfrutá 
di un bunita paisahe. 
Manera Minister Cijntje 
a enfatisá ta importante pa 
e hòmber chikí tambe tin 


un kaminda pa e por hasi 
su negoshi. Atraves di e 
proyekto di renobashon 
aki, por logra esei. Durante 
di e promé fase lo invertí 
un promedio di 1.1 mion 
florin pa despues kontinuá 
ku mas invershon. 
Minister Cooper ta de- 
seá Minister Cijntje i Fun- 
dashon Marshe tur klase di 
éksito ku e bunita proyekto 
aki. 


WILLEMSTAD— 
Djabièrnè 24 di mart 
Ronald 
Mc.Donald 
House Charities Curacao 
a kumpli su di 13 aniver- 
sario. 
RMHC 
Curaçao 
ta 
para pa sostené famianan 
di mucha ku ta hopi malu 
i heridá, te kaminds ta po- 
sibel. Muchanan ta kura 
mihó ora nan ta rondoná 


Ronald Mc. Donald House Charities 
a kumpli 13 aña 


di nan sernan kerí. Ku 
RMHC su programanan 
ta hasi esfuerso pa aliviá 
e karga di famia pa un 
eksperensia mas positivo. 
Ta wak bèk riba 13 aña di 
hopi dedikashon. A sirbi te 
ku awor 17.016 famia. Ku 
un ekipo di personal de- 
diká, boluntario, spònser 
i partnernan korporativo 
esaki por sosodé. 


ISMELA B.V. 


ta buska 
- 2 kòki 
- 3 metselaar 


Inf. tel. nr 700-7547 

AMSTERDAM – Korte 
na Amsterdam a apsolvé 
Henk R., alias ‘Zwarte 
Cobra’, akusá di duna en- 
kargo pa asesinato na 1993 
na Antwerpen kaminda un 
hòmber i un muhé a pèrdè 
nan bida. 
Ministerio 
Públiko 
a 
eksigí 22 di prizòn pa R. 
Djabièrnè Korte a disidí 
ku e pruebanan presente 
a base di deklarashonnan 
di testigu i informashon di 
telefòn, no ta sufisiente pa 
por konkluí ku R. di 72 aña 
a duna e enkargo. 


‘Zwarte Cobra’ apsolvé 


E testigunan a deklará 
ku R. a duna enkargo pa 
mata e hòmber, pasobra e 
tabata deb’é relashoná ku 
un dil di droga. R. lo mester 
a haña ku likidá e hòmber, 
ta mas barata ku paga. 
Tempu ku e hòmber di 
55 aña durante e anochi di 
8 i 9 mei di e aña ei ke a 
parker su outo, a tir’é mata. 
Su amiga di 44 aña kende 
tabata sinta banda di dje, 
tambe a muri. 
E dos tiradónan a keda 
sentensiá anteriormente na 
kastigu di bida largu. Na e 


momentu ei R. tabata sin- 
ta un kastigu di 20 aña di 
prizòn na Estádos Unídos 
debí na kontrabanda di pí- 
ldora XTC. 
Tempu ku na 2021 el a 
regresá Hulanda, a deten’é, 
pasobra ainda e mester a 
kaba sinta un kastigu pa un 
otro kaso di droga. E tempu 
ei Ministerio Públiko a di- 
sidí pa ainda tòg persiguié 
pa e dòbel asesinato na An- 
twerpen. 
R., kende a nase na 
Paramaribo, den añanan 
90 tabata konosí komo un 


negoshante grandi di mari- 
wana i hash. Den añanan 70 
e tabata kometé ladronisia i 
tabatin un reputashon ku 


su postura fuerte ku e por 
a drenta tur e kaminda. For 
di esaki a nòmber ‘Zwarte 
Cobra’. 


UTRECHT – Un mu- 
cha muhé di shete aña a 


Mucha di shete aña ta pèrdè 
su bida 


pèrdè su bida durante un ak- 
sidente ku un bùs di estado 
na Utrecht. Un mucha hòm- 
ber di sinku aña a resultá 
seriamente heridá. Ámbos 
víktima ta di Utrecht. 
E aksidente a tuma lugá 
banda di 8’or di mainta, 
RTV Utrecht ta informá. 
Kiko presis a tuma lugá, ai- 
nda no ta konosí. A sera e 
besindario kaminda e aksi- 
dente a tuma lugá. 


Burgemeester 
Sharon 
Dijksma ta ekspresá via 
Twitter su sosten na famia i 
dunadónan di ayudo. “Esa- 
ki ta un drama, mi kurason 
ta yora, mi ta deseá e famia 
enbolbí tur klase di forsa. 
Tambe tur sosten pa nos 
servisio di ayudo riba kua 
tabatin un impakto fuerte.” 
A hiba e hendenan ku 


tabata den e bùs na un café 
den besindario. Ei nan ayu- 
do di víktima a duna nan 
sosten, un bosero a bisa e 
media regional. 
Testigunan di e aksi- 
dente tambe por mèldu pa 
ayudo di víktima serka e 
ofisina di polis na Kroon- 
straat na Domstad. 


ROTTERDAM – E so- 
spechoso sirio di 20 aña 
ku polis a detené na Stein 
na Limburg, segun Mini- 
sterio Públiko tabata fiel na 
estado islámiko. E servisio 
spesial di intervenshon, ta 
sospechá Mohamed al A. 
pa terorismo. 
Djabièrnè al A. tabata 
dilanti hues na Rotterdam. 
Segun fiskal di hustisia, na 
momentu di su detenshon 
e tabata atendiendo ku 


Sospechoso sirio tabata prepará 
atake 


kumpramentu di material 
pa kometé un atake na Hu- 
landa. Via di e servisio di 
mensahe Telegram, e ke a 
kumpra un Kalasjnikov ku 
munishon korespondiente, 
1Limburg ta skirbi 
E servisio general di 
inteligensia 
i 
siguridat, 
AIVD, a informá Mini- 
sterio Públiko di e plannan 
di e hòmber. A detené al 
A. Huntu ku su ruman mas 
grandi. No muchu despues 


nan e rekobrá nan libertat. 
“Mi ke enfatisá ku for di 
investigashon di polis a sali 
na kla ku ningun persona 
mas di e famia tabata sa di 
su embolbimentu,” fiskal a 
bisa. 
E sospechoso a hasi a- 
pelashon riba su derecho di 
silensio. Ministerio Públiko 
ke sa mas di e pensamentu 
di e sospechoso i a pidi pa 
opservashon na Pieter Baan 
Centrum. 

ORANJESTAD – Corte 
a prepara henter un dia pa 
tratamento di un caso cu 
aunke chikito a hala hopi 
atencion pa motibo di esnan 
envolvi. Na final, tur cos a 
keda na arroz con coco, pa- 
sobra esaki no a sigui. Tur 
cos tabata cla. Hues encar- 
ga cu e caso a reserva e sala 
pa un dia completo. Pero 
tin cosnan cu a cambia na 
ultimo momento. 
E 
acusadonan 
tabata 
Yowalfre Torres Mendez 
(studiando na Hulanda); 
Kevin Wever (Yiu di Prome 
Minister); Nigel y Chris 
Williams (yiunan di e lider 
politico Michael Williams). 
Nan tabata envolvi den un 
pelea publico dia 14 di no- 
vember, 2021. Pues mas 
cu un aña pasa. Den Corte, 
sinta como acusado, tabata 
solamente Kevin Wever 
kende tabata compania pa 


ORANJESTAD -- Du- 
rante un biahe pa Europa, 
A.T.A. y AAA como ekipo 
a reuni cu miembronan di 
ekipo di TUI na Hulanda 
Mescos cu algun siman 
pasa cu a reuni cu KLM, 
durante e reunion cu TUI 
a para keto na un 2022 re- 
cord pa e mercado Huland- 
es (+8% compara cu 2019) 


Caso rumannan Williams y Kevin 
Wever posponi 


su abogado Reinkemeyer, 
hunto cu mr. Ruiz di e me- 
sun bufete. 
Kevin a bisa Hues cu e 
mes lo no hiba palabra. E 
mesun abogado aki tambe 
ta representa Yowalfre Tor- 
res Mendez, kende tabata 
presente pero via di video 
call ya cu e ta studia na 
Hulanda. E di tres acusado 
tambe a bisa cu e no por 
ta presente door cu el a 
perde vuelo for di Merca pa 
Aruba pero cu su abogado 
ta den Corte y e kier pa e 
caso sigui, via di video call 
tambe. Esaki Hues a bay di 
acuerdo cu ne. 
Esun cu su caso no por a 
sigui tabata Chris Williams. 
E tabatin mr. Desiree Croes 
pa defende, sinembargo dos 
dia prome el a bay busca 
un otro abogado, esta mr. 
Rosenstand. Esaki tabata 
diamars y e abogado no ta- 


bata sa di contenido di dos- 
sier y te cu ayera den Corte 
e no a ricibi esaki. Esey ta 
motibo cu inmediatamente 
despues cu mr. Croes a de- 
sisti di e caso, el a pidi pa 
pospone tratamento di e 
caso di su cliente. 
Caso rumannan Wil- 
liams y Kevin Wever pos- 
poni Hues aunke tabata 
prefera pa tur tabata hunto, 


a bay di acuerdo pa pone 
esey riba un otro fecha, y 
a dicidi pa sigui cu caso di 
e otro tres acusado. Sinem- 
bargo ni Corte ni mr. Mo- 
hammed por a haya Nigel 
Williams na linea pa e por 
participa den tratamento di 
e caso. 
Despues di varios inten- 
to a give-up. Den e situa- 
cion ey e Magistrado a dici- 


di di tuma otro decision. El 
a haya cu no tin sentido pa 
sigui cu e dos acusadonan 
so. 
“Mi a mira e video y mi 
tin pregunta y kisas riba e 
contesta mi tin mas pregun- 
ta,” e Hues a bisa. E tabata 
referi na e hecho cu tin un 
grabacion di dia di e suce- 
dido cu lo bay wordo pre- 
senta den Corte tambe. 


ATA y AAA a reuni cu TUI 
Bon resultado di mercado Hulandes 


y un bon aña pa e mercado 
di Europa. Pa e prome dos 
lunanan di 2023, e mercado 
Europeo a bay dilanti cu 
7.5% compara cu 2022. 
Pa 2023, Hulanda ta 
keda e mercado mas grandi 
pa Aruba for di Europa, e 
strategia di diversificacion 
ta continua si entre otro 
pa medio di introduccion 


di vuelonan di British Air- 
ways di Inglatera y di Ving 
di Suecia. E forsa di e mer- 
cado di Estados Unidos, 
mester bisa cu ta pone pre- 
sion si riba e disponibilidad 
di camber na cierto tarifa pa 
mercadonan Europeo y La- 
tino Americano. 
ATA y AAA a reuni cu 
TUI riba e bon resultado 


di mercado Hulandes Pa 
e reunion tawata presente 
di TUI: Rob Oostendorp 
ProductDirector 
Sun& 
Beach Long Haul, Man- 
fred Lahey- Manager Sun 
and Beach, Frank Broers- 
en- Group Account Man- 
ager, Tourist Boards & Key 
Partnerships y Jantine Bijl- 
Account 
Implementation 
Manager Tourist Boards. 
No 
obstante 
esaki 
A.T.A., AAA y diferente 
hotelnan ta sigui pusha y 
ta realisa e importancia di 
tin un portfolio di merca- 
donan diversifica pa Aruba. 
Durante e reunion a discuti 
diferente aspecto di e rela- 
cion cu TUI y entre otro a 
discuti e fenomeno ariba 
menciona 
como 
tambe 
vuelonan cu por spera di 
parti di TUI November en 


adelante y pa 2024. Esaki 
ta mustra positivo. TUI ta 
bula 3 biaha pa siman y 
TUI NL ta un di e tour op- 
eradornan di mas grandi pa 
Aruba den e mercado Hu- 
landes y ta bende mayoria 
pakete pa Aruba. 
Aruba ta haci diferente 
promocion cu nan cu ta 
stimula e demanda pa e 
destino. TUI a confirma 
cu e demanda pa Aruba ta 
halto y ta midi esaki a base 
di campañanan di Aruba 
cu ta lansa y e reaccion cu 
ta ricibi. TUI a reconfirma 
nan compromiso pa nos 
destino como un socio di ya 
basta aña pa Aruba. A.T.A. 
y AAA tambe a confirma 
continuacion di trabou den 
ekipo pa asina sigui de- 
saroya e mercado debida- 
mente. 

ORANJESTAD -- Gil- 
bert Aron Paesch a wordo 
haya culpabel di complice 
den contrabanda di hende. 
Pero e castigo cu el a haya 
ta haci cu e no mester bay 
cera y probablemente lo no 
perde su trabou na KIA. 
A acusa e homber di 
42 aña di ta complice den 
contrabanda di un persona. 
Tabata trata di su swa Vene- 
zolano. E mes ta casa cu un 
persona di e nacionalidad 
aki. Na momento cu auto- 
ridadnan a detene su swa, 
e homber tabatin un celu- 
lar den su poder cu mensa- 


ORANJESTAD -- Di 
24 te cu 29 di mei, 2023 
Aruba lo ta anfitrion un bi- 
aha mas di Soul Beach Mu- 
sic Festival. E ‘headliners’ 


ORANJESTAD -- Dia- 
huebs mainta trafico a stag- 
na na altura di rotonde di 
Paradera, e motibo tawata 


Trahado di KIA condena pero no mester bay KIA 


henan, relaciona cu e biahe, 
cu a bini procedente di e 
telefon di e acusado. E swa 
mes a bisa cu e acusado aki 
a yuda, pero e ta nenga di 
a manda tur e mensahenan 
ey. El a splica cu e unico cos 
cu el a haci ta duna nomber 
di un persona cu por yuda 
e homber aki yega Aruba y 
nada mas. 
Tambe el a conta cu 
den temporada cu e cos ey 
a sosode, el a cambia di 
telefon. Esaki a sosode en- 
tre december 2021 y janu- 
ari 2022. Ademas su casa 
tambe tabatin acceso na su 


celular. “Mi swa tabata blo 
pidi mi yud’e cu tur cos, 
pero ami no por hacie.” 
E homber aki tin 20 aña 
trahando na KIA den sec- 
cion di Onderhoud Tech- 
nische Dienst. 
El a splica den Corte cu 
for di momento cu e cos aki 
a sosode, a mand’e cas sin 
salario. E tin un debe na 
banco cu e no por a paga 
mas. E interes so a subi cu 
20 mil florin mientras cu e 
debe total awor ta 60 mil 
florin. 
Fiscal den su rekisitorio 
a trece dilanti cu a inter- 


cepta e boto aki dia 11 di 
januari, 2022, y a hay’e cu 
un celular den cual tabatin 
diferente mensahe manda y 
ricibi for di prome cu el a 
yega e isla. Tin declaracion 
di doño di e boto, kende ta 
bisa di a haya instruccion 
for di e acusado di kico 
mester haci. 
A tene cuenta cu ta 
prome biaha e ta haya su 
mes envolvi cu husticia y 
a pidi 60 ora di trabou pa 
comunidad of 30 dia cera; 
4 siman condicional y dos 
aña di prueba. E acusado 
den su ultimo palabra, aun- 


ke a nenga tur cos, na final 
ta bisa cu e ta arepenti y ta 
pidi disculpa. A pesar di 
esey Hues den su sentencia 
a bisa cu ta tum’e na malo 
cu e no ta asumi su respon- 
sabilidad. 
E asunto di ilegalnan ta 
un problema pa Aruba, ade- 
mas cu e hendenan aki ta 
wordo explota. 
E sentencia tabata 3 luna 
di cual 41 dia ta condicio- 
nal, kitando e tempo cu e 
tabata deteni, y 60 ora di 
trabou pa comunidad of 30 
dia cera. Pues pa KIA e no 
mester bay. 


Soul Beach Music Festival den su di 21 edicion ta grandi un biaha mas 


pa e evento aki ya ta conoci 
unda Chase Anthony lo ta 
e “host” diabierna anochi 
pa e Comedy Night. Dean 
Cole cu Tiffany Haddish 


lo presenta e anochi aki. 
Diasabra anochi TheRoots 
y Anthony Hamilton lo ta 
presentando y diadomingo 
anochi Jill Scott y Lucky 


Dayelo ta presentando. Pa 
ambos anochi Chris Spen- 
cer lo ta e “host”. 
Manera ya a comparti 
den pasado, A.T.A. ta midi 
e impacto economico cu 
un evento manera esaki ta 
trece pa Aruba pa di e for- 
ma ey calcula con rendabel 
e inversion ta. Na 2022, 
Soul Beach tawata tin un 
impacto economico directo 
pa Aruba di 12.4 miyon, 
atrayendo 6,339 bishitante 
internacional cu a cumpra 
tickets pa e concierto. 74% 
di e bishitantenan aki a bin 
specificamente pa e conci- 
erto. E gasto promedio pa 
persona, pa dia tawata $427 
y a conta cu un estadia a- 
verahe di 6.15 anochi. 
Na 2019, Soul Beach 


tawata tin un impacto eco- 
nomico pa Aruba di 12.03 
miyon, atrayendo 6,530 
bishitante internacional cu 
a cumpra tickets pa e conci- 
erto. 79% di e bishitantenan 
aki a bin specificamente pa 
e concierto. E gasto averahe 
pa persona, pa dia tawata 
$373 y a conta cu un esta- 
dia averahe di 6.3 anochi. 
Basa riba un encuesta 
haci na 2022, 85% di en- 
tradanan pa e festival a 
wordo cumpra door di e 
mercado Norte Americano 
y mayoría bishitantenan a 
keda den hotel. 
Carchi pa localnan lo ta 
na venta cuminsando maart 
27, 2023 cu un prijs di $70 
pa anochi na varios locali- 
dad rond di Aruba. 


Boksmento entre 4 auto na Paradera 


un boksmento entre 4 auto. 
Den e fila net tawata tin un 
patruya di Santa Cruz, cu 
mesora a baha pa regula e 


trafico. 
Na e sitio nos a papia cu 
un di e personanan envolvi 
y a conta nos locual a so- 


sode. E 4 autonan cu a dal 
ta Hyundai Tucson, un Kia 
Picanto di D.O.W, un Kia 
Rio y na final un Hyundai 
Accent. E autonan no a su- 
fri hopi daño. 


Na e sitio polis a splica 
esnan envolvi locual bo ta 
siña ora di pasa rijbewijs, 
esta cu mester mantene dis- 
tancia. 


18 
Djasabra 25 mart 2023 


ARUBA 
STATIA/SABA/ST. MAARTEN 


PHILIPSBURG 
– 
Gobièrnu di St. Maarten 
a move un paso mas 
serka pa realisashon di 
kasnan pagabel adishonal 
dor di firma un akuerdo 
ku Sint Maarten Housing 
Development Foundation 
(SMHDF) djabièrnè 17 di 
mart. 
E akuerdo akí ta hasi 
posibel pa SMHDF risibí 
tereno na Hope Estate 
ku tabata destiná dor di 
gobièrnu pa konstruk- 
shon di kas. 
A krea e akuerdo di 
komprendementu komo 


Progreso pa kas 
pagabel 


parti di e proyekto di 
kas di Gobièrnu di St. 
Maarten, pa demostrá su 
kompromiso di e parti- 
sipantenan pa traha den 
koperashon estrecho pa 
yega na kas sosial na St. 
Maarten. E akuerdo ta 
sigui e akuerdo eksis- 
tente ku a firma dia 23 di 
yüli 1997 entre e dos par- 
tidonan. 
Di akuerdo ku Mi- 
nister Egbert Doran: “E 
akuerdo akí ta pone nos 
mas serka di e realisashon 
pa traha mas kas pa e 
hende di St. Maarten. Mi 
ta mira dilanti pa sinta ku 
Banko Mundial i Steer- 
ing Committee e dianan 
ku ta bini pa finalisá e 
fondo ku tin mester pa 
inisiá ku e proyekto.” 
Na ougùstùs 2022, 
Konseho di Minister a 
aprobá e plan stratégiko 
di desaroyo espasial di 
St. Maarten 2030, loke ta 
konsiderá ku kas adekuá 
i pagabel pa siudadano- 
nan di St. Maarten mes- 
ter keda mirá komo un 
rekisito kardinal pa un 
bon kalidat di bida. 


PHILIPSBURG -- Mi- 
nister Doran aktualmente ta 
atendiendo e konferensia di 
awa di Nashonnan Uní na 
New York. 
Den su remarke na e de- 


Minister Doran na konferensia di awa 


sayuno di apertura, Mini- 
ster Doran a enfatisá riba e 
nesesidat pa paisnan grandi 
pa realisá ku tur impakto 
negativo for di falta di ak- 
shon, pa protehá awa ku ta 


birando ménos den teritori- 
onan chikitu. 
E minister a pidi pa hasi 
tur loke ta posibel pa yuda 
estadonan ménos desaroyá 
pa protehá nan mes. 


THE BOTTOM – Ofi- 
sina Elektoral Sentral di 
Saba, presidí pa Gezagheb- 
ber Jonathan Johnson, du- 
rante un seshon djaweps 23 
di mart, a establesé e resul- 
tado final di e elekshonnan 
di 15 di mart di Konseho 


Resultado final di elekshon establesé 


Insular i Kolegio Elektoral. 
Miembronan di Ofisina 
Elektoral Sentral a chèk i 
firma e prosèsverbalnan di 
ofisina di votashon di Enti- 
dat Públiko Saba i e resul- 
tado di e urnanan elektoral. 
No a haña ningun iregulari- 


dat. 
Ofisina Elektoral Sentral 
primeramente a entregá e 
resultadonan final di e elek- 
shonnan na Konseho Ele- 
ktoral. Na tur tabatin 496 
voto válido, 25 voto blanku 
i 23 voto inbálido. 


Tabata posibel pa e kan- 
didatonan di WIPM postulá 
nan mes pa e elekshon di 
Kolegio Elektoral di Eerste 
Kamer. Di e votonan akí, 
Bruce Zagers a haña 177 
voto, Rolando Wilson 71, 
Eviton Heyliger 25, Elsa 
Peterson 100, Vito Charles 
42, Carl Buncamper 35 i 
Shaun Johnson 46. 
Un total di 1.040 voto 
bálido a keda depositá pa 
Konseho Insular. Aki taba- 
tin 7 voto blanku i sinku 
voto inbálido. 
Windward Islands Peo- 
ple’s Movement (WIPM), 
a haña 617 voto i a optené 
tres asiento. Party for Prog- 


ress, Equality and Prosper- 
ity (PEP), a risibí 324 voto 
na tur i a optené dos asiento. 
E sinku miembronan 
di Konseho Insular eligí 
ta Bruce Zagers, Rolando 
Wilson i Eviton Heyliger, 
tur di WIPM i Saskia Mat- 
thew i Hemmie van Xanten, 
ámbos di PEP. 
Djamars 28 di mart 
Konseho Insular ta reuní 
pa chèk e kredensialnan di 
e miembronan nobo. In- 
stalashon di e miembro- 
nan di Konseho Insular 
nobo ta tuma lugá durante 
un reunion ku ta sigui su 
siguiente dia, djárason 29 
di mart. 

K R A L E N D I J K - 
-Djaweps 23 di mart a 
tuma lugá apertura ofisial 
di e ‘1st Annual Bonaire 
International Sports Week 
2023’. Durante e enkuen- 
tro, a duna rekonosementu 
na 2 desendiente boneriano 
bibá den eksterior. Diputa- 
do James Kroon (deporte) 
i hefe di INDEBON Ter- 
rence de Jongh a papia na e 
okashon ei. 
Hefe di INDEBON, Ter- 
rence de Jongh, a papia du- 
rante a atardi. “Danki na tur 
ku a kontribuí pa nos a yega 
na e aktividat grandi aki. E 
idea a bin for di momentu 
ku a kuminsá papia tokante 
weganan di Concacaf, ku ta 
bai tuma lugá na Boneiru.” 


Kroon: “Algu grandi pa Boneiru.” 
Sports Week 2023 ofisialmente habrí 


Dies dia 
Segun 
Terrence 
de 
Jongh, ta bai tin 10 dia di 
aktividat. Entre otro ku 
partisipashon 
di Aruba, 
Kòrsou, Hulanda, den dife- 
rente ramo di deporte. Ta 
bai kompetí ku otro na Bo- 
neiru. 
De Jongh a sigui bisa: 
“Awe ta un dia spesial, pa- 
sobra nos a trese yu di tera 
na kas. For di 24 di mart 
te 2 di aprel e weganan ta 
tuma lugá. Lo tin sòftbòl, 
kareda na pia, landamentu, 
bolas, tènis di bich, Pro 
Kids i mas. Algu mas ku un 
siman di aktividat. Dia 2 di 
aprel ta final den Parke Wil- 
helmina i e klousura ta bira 
algu bunita.” 


Fecha históriko 
Diputado 
di 
deporte 
James Kroon a deskribí e 
dia di apertura komo un fe- 
cha históriko, ku diferente 
ramo di deporte e dianan 
benidero na Boneiru. Tin 
algun ku no ta menshoná, 
pero pa nan tambe ta bai 
duna guia pa nan bin di- 
lanti. 
Kroon a splika mas aleu: 
“A hasi hopi pa e terenonan 
di deporte, pa asina por usa 
nan pa awor siña nos hen- 
denan pa yega den tòp ku 
deporte. Ta bai pone hopi 
atenshon na e deporte di 
bela. Windsurf i boto chiki- 
tu. Danki na tur esnan ku 
a kontribuí. Esaki ta algu 
grandi pa Boneiru. 


Rekonosimentu 
Despues a sigui ku duna- 
mentu di rekonosementu na 
Nazira Charles i Damishah 
Charles. 
Ámbos ta biba na Hu- 
landa. Nan ta praktiká e de- 
porte di sòftbòl. 


Tambe a presentá 5 
damita ku ta na Boneiru for 
di Hulanda. 
Despues a kòrta sinta, 
deklará e Sports Week 2023 
habrí. 

Palu di sia kòrá ta bria 
KRALENDIJK -- Un 
palu bunita i ku ta hala 
atenshon mesora den na- 
turalesa boneriano ta palu 
di sia kòrá. 
E ta fásil rekonosibel 
na su tronkon i takinan 
koló kòrá, maron. Motibu 
ku ta yam´é palu di sia 
kòrá ta pa hasi distinshon 
ku palu di sia blanku. 
Palu di sia kòrá su nòm- 
ber sientífiko ta Bursera 
simaruba Sarg i palu di 
sia blanku ta Bursera bo- 
nairensis Bold. 
Por haña palu di sia 
kòrá rònt Boneiru. Na 
hulandes ta yam’é ‘zadel- 
boom’ i na ingles ‘saddle 
tree’. 
Riba Seru Largu tin 
unu hopi bunita. Tabata 
traha sia pa buriku i ka- 
bai ku tronkon di palu 
di sia. P’esei e nòmber. 
Tambe sa traha tambú ku 


e tronkon. 
Guianan turístiko ta 
yama e palu sia korá aki 
‘tourist tree’, pa motibu 
ku e kaska di su tronkon ta 
pela, meskos ku kueru di 
un hende koló kla (turis- 
ta) keda hopi eksponé na 
solo. 
Palu di sia kòrá ta ideal 
pa usa den proyektonan di 
remplantashon. 
Den temporada di yo- 
bida e ta yen di blachi 
bunita. 
Mayoria parti di aña 
sinembargo e ta sin bla- 
chi, pero tòg ku su bunite- 
sa. 
Den pasado a usa 
palnan di sia hopi den 
kimamentu di kalki. 
Tantu ku blachi komo 
sin blachi palu di sia kòrá 
ta keda bunita i impre- 
shonante, manera esun 
riba e foto aki. 


